тема. Сепак, остануваат отворени прашања. Земјите продолжија да соработуваат за одбранбените прашања и продолжија преку - граничните, секторските и трговските односи, со добра соработка, вклучително и за инфраструктурните приоритети. Контактите меѓу луѓето продолжија нормално.

Продолжија добрите односи со Хрватска , унапредени со посети на високо ниво. Влезе во сила Договор за евроатлантско партнерство. Беа потпишани измените на Договорот за економска соработка и трговија, како и заедничка декларација за усвојување на регионална стратегија за истражувања и развој на иновации за периодот 2014-2020.

Односите со Грција и натаму се засегнати од прашањето за името. Формални разговори за прашањето за името, под покровителство на ОН и предводени од личниот претставник на Генералниот секретар на ОН Метју Нимиц , вклучија посети на Атина и Скопје и три рунди разговори во Њујорк, но не донесоа решение на спорот. Беа остварени посети на високо ниво, вклучително и посетата на Министерот за надворешни работи Венизелос, во својство на претседавач на Советот на министри на ЕУ. Соодветните министерства за одбрана потпишаа протокол за соработка. Економските и трговските односи продолжија нормално.

Севкупно , Република Македонија учествува активно во регионалната соработка и понатамошното развивање на билатералните односи со соседите. Прашањето за името продолжува да влијае на односите со Грција. Одржувањето добрососедски односи, вклучувајќи взаемно прифатливо решение за прашањето за името преку преговори, под покровителство на ОН, останува од суштинско значење. Остануваат отворени прашања во преговорите за билатерален договор со Бугарија. Важен е конструктивниот пристап кон предизвиците со соседите, а треба да се избегнуваат активности и изјави кои негативно влијаат на добрососедските односи.

## 3. Економски критериуми

При разгледување на случувањата во областа на економијата во Република Македонија, Комисијата се раководеше од заклучоците на Европскиот совет во Копенхаген од јуни 1993 година, во кои се наведува дека членството во Унијата наложува постоење на функционална пазарна економија и капацитет за справување со конкурентскиот притисок и пазарните сили во Унијата.

Следењето на економските критериуми треба да се гледа во контекст на зголемената улога на економското владеење во процесот на проширување, како што истото беше поздравено од страна на Советот за општи работи од 17 декември 2013 година. За таа цел, Советот на ЕКОФИН во мај усвои таргетиран водич за политики за земјата, заснован на неговата Претпристапна економска програма.

### 3.1 Постоење на функционална пазарна економија

Придвижено од силен надворешен сектор и странски директни инвестиции, економското закрепнување напредна и до одреден степен се намалија надворешните нерамнотежи. Сепак, структурната ригидност и понатаму го попречува правилното функционирање на пазарот на труд, а фискалната дисциплина и транспарентноста страдаат од тоа што се управувани од краткорочни, ад хок проблеми. Додека државата и понатаму е скромно вклучена во економијата, во смисла на нејзиниот удел во производствениот капитал и нејзината интервенција во утврдувањето на цените, развојот на конкурентен приватен сектор е попречен од потешкотии при спроведувањето на договори, чести законски измени без соодветна консултација на заинтересираните страни и нерамномерно спроведување на регулаторните барања. Спроведувањето на реформите за подобрување на деловната средина и понатаму се одвива споро. Развојот на домашната економија зависи од градењето на подобри врски помеѓу компаниите за странски инвестиции и локалните претпријатија што пак наложува Владата и локалните претпријатија да работат на подобрување на поврзувањето на вештините на работниците со потребите на работните места и инвестирање во активности за повисока продуктивност. Исто така, од помош би биле подобрувања во областите на влез и излез од пазарот.

#### Економска политика

15